Spindalis

Spindalis (spindalisslekten) er eneste slekt i den monotypiske familien Spindalidae (spindalisfamilien) og inkluderer fire arter med tilsammen åtte taxa, hvorav én art består som fem relativt distinkte taxa. Disse kan være kandidater til selvstendige arter og har tidligere blitt betraktet som to arter (ssp. zena og townsendi som den ene, og ssp. pretrei, salvini og benedicti som den andre), men det er lite som skiller dem og overgangen mellom dem er glidende.


== Taksonomi ==

Slekten ble tidligere inkludert i tanagarfamilien (Thraupidae), men en større revidering av den familien førte til at at slekten ble plassert i sin egen familie. Spindalidae er trolig søstergruppen til puertoricotanagarfamilien (Nesospingidae), og disse to er igjen søstergruppen til hispaniolatanagarfamilien (Phaenicophilidae).


== Biologi ==
Spindalisartene måler omkring 15–18 cm i lengde og veier normalt cirka 21–65 g. Hannenes fjærdrakt er ganske unison mellom artene, men den varierer noe i intensitet og utfarging, spesielt over ryggsiden. Oversiden er i hovedsak olivengrønn og undersiden kastanjebrun–gul, gul eller gråhvit–gul. Hodet har ei karakteristisk sort hette med to distinkte hvite striper på langs, to på hver hodehalvdel,én over og én under de mørke øynene. Hunnene skiller seg tydelig fra hannene og mangler hodehette, men har en svak versjon av de hvite stripene. De er dessuten langt dusere i fargene.Artene er utbredt på øyene i det vestre Karibia og på de større øyene Hispaniola, Puerto Rico og Jamaica som ligger litt lenger øst i dette øyrike området i Vestatlanteren. Artene trives i alt fra tørt til fuktig klima og i skog, busker og krattskog.


== Inndeling ==
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

Passeriformes, spurvefugler
Passeri, sangfugler
Passerida
Passeroidea
Promeropidae, sukkerfuglfamilien
Modulatricidae, prikkstrupefamilien
Dicaeidae, blomsterfuglfamilien
Nectariniidae, solfuglfamilien
Irenidae, alvefuglfamilien
Chloropseidae, bladfuglfamilien
Peucedramidae, kløfthaleparulafamilien
Prunellidae, jernspurvfamilien
Urocynchramidae, vierfinkfamilien
Ploceidae, veverfamilien
Viduidae, enkefamilien
Estrildidae, astrildefamilien
Passeridae, spurvefamilien
Motacillidae, erlefamilien
Fringillidae, finkefamilien
Calcariidae, lappspurvfamilien
Rhodinocichlidae, rosentanagarfamilien
Emberizidae, buskspurvfamilien
Passerellidae, amerikaspurvfamilien
Zeledoniidae, smettparulafamilien
Teretistridae, (kubasangerfamilien)
Icteridae, trupialfamilien
Parulidae, parulafamilien
Phaenicophilidae, hispaniolatanagarfamilien
Spindalidae, (spindalisfamilien), (monotypisk, 4 arter, 8 taxa)
Spindalis, (spindalisslekten), (4 arter, 8 taxa)
S. zena, dvergspindalis (5 taxa)
S. z. townsendi, spindalis, (bahamasgrønnbakspindalis)
S. z. zena (nominatformen), (bahamassvartbakspindalis)
S. z. pretrei, (kubaspindalis)
S. z. salvini, (grandcaymanspindalis)
S. z. benedicti, (cozumelpindalis)
S. dominicensis, hispaniolaspindalis (monotypisk)
S. portoricensis, puertoricospindalis (monotypisk)
S. nigricephala, jamaicaspindalis (monotypisk)
Nesospingidae, puertoricotanagarfamilien
Calyptophilidae, (plystretanagarfamilien)
Mitrospingidae, olivenkronefamilien
Cardinalidae, kardinalfamilien
Thraupidae, tanagarfamilien


== Referanser ==


== Eksterne lenker ==
(en) Spindalis i Global Biodiversity Information Facility 
(no) Spindalis hos Artsdatabanken 
(en) Spindalis hos ITIS 
(en) Spindalis hos NCBI 
(en) Kategori:Spindalis – bilder, video eller lyd på Wikimedia Commons 
Spindalis – detaljert informasjon på Wikispecies